CELEX: 62007TN0274
Language: lv
Date: 2007-07-19 00:00:00
Title: Lieta T-274/07: Prasība, kas celta 2007. gada 19. jūlijā — Zhejiang Harmonic Hardware Products /Padome

22.9.2007   
            
            
               LV
            
            
               Eiropas Savienības Oficiālais Vēstnesis
            
            
               C 223/15
            
         Prasība, kas celta 2007. gada 19. jūlijā — Zhejiang Harmonic Hardware Products/Padome
   (Lieta T-274/07)
   (2007/C 223/24)
   Tiesvedības valoda — angļu
   Lietas dalībnieki
   
      Prasītāja: Zhejiang Harmonic Hardware Products Co. Ltd, Zhejiang (Ķīna) (pārstāvis — R. MacLean, Solicitor)
   
      Atbildētāja: Eiropas Kopienu Padome
   Prasītājas prasījumi:
   
               —
            
            
               atcelt Padomes 2007. gada 23. aprīļa Regulas (EK) Nr. 452/2007 1. un 2. pantu tiktāl, ciktāl tas skar prasītāju un
            
         
               —
            
            
               piespriest Padomei atlīdzināt tiesāšanās izdevumus un izmaksas.
            
         Pamati un galvenie argumenti
   Prasītāja, kura Ķīnas Tautas Republikā ražo gludināmos dēļus un svarīgas to daļas, lūdz atcelt Padomes 2007. gada 23. aprīļa Regulu (EK) Nr. 452/2007 par galīgā antidempinga maksājuma uzlikšanu Ķīnas Tautas Republikas un Ukrainas izcelsmes gludināmo dēļu importam un tam noteiktā pagaidu maksājuma galīgo iekasēšanu (1) tiktāl, ciktāl šie pasākumi skar prasītāju.
   Prasības pamatojumā prasītāja, pirmkārt, norāda, ka Kopienu iestādes ir pārkāpušas Pamatregulas (2) 2. panta 7. punkta b) un c) apakšpunktu, jo Komisija iesniedza izskatīšanai Padomei antidempinga pasākumu priekšlikumu, kas balstīts uz kļūdainu konstatējumu, ka prasītāja nav izpildījusi tirgus ekonomikas statusa kritērijus, kas noteikti 2. panta 7. punkta c) apakšpunktā.
   Otrkārt, prasītāja apgalvo, ka Kopienu iestādes ir pārkāpušas Pamatregulas 20. panta 4. un 5. punktu un tās tiesības tikt uzklausītai, dodot prasītājai tikai sešu dienu termiņu atbildes sniegšanai uz Komisijas pēdējo laboto informatīvo vēstuli.
   Treškārt, prasītāja apgalvo, ka Kopienu iestādes ir pārkāpušas Pamatregulas 8. pantu, nepietiekami izvērtējot prasītājas piedāvātās cenu saistības.
   Visbeidzot, prasītāja norāda, ka Kopienu iestādes ir pārkāpušas Pamatregulas 5. panta 2. punkta a) apakšpunktu, neatklājot sūdzības iesniedzēja identitāti, kurš ierosinājis izmeklēšanu, kuras rezultātā tika pieņemta apstrīdētā regula.
   
      (1)  OV 2007, L 109, 12. lpp.
   
   
      (2)  Padomes 1995. gada 22. decembra Regula (EK) Nr. 384/96 par aizsardzību pret importu par dempinga cenām no valstīm, kas nav Eiropas Kopienas dalībvalstis (OV 1996, L 56, 1. lpp.).